b'\n_START_ARTICLE_\nKy\xc3\xb6sti Kallio\n_START_PARAGRAPH_\nKy\xc3\xb6sti Kallio (s\xc3\xbcnninimi Gustaf Kalliokangas; 10. aprill 1873 Ylivieska \xe2\x80\x93 19. detsember 1940 Helsingi) oli Soome poliitik, riigi president aastail 1937\xe2\x80\x931940._NEWLINE_Ta oli Soome president 1. m\xc3\xa4rtsist 1937 kuni 19. detsembrini 1940. Ta oli ka Soome peaminister aastail 1922\xe2\x80\x931924, 1925\xe2\x80\x931926, 1929\xe2\x80\x931930 ja 1936\xe2\x80\x931937._NEWLINE_1930. aastal tegid lapualased katse Kalliot tappa, kuna pidasid teda reeturiks. \xc3\x9clesanne usaldati Yrj\xc3\xb6 Hissale ja Juho Per\xc3\xa4m\xc3\xa4kile. Kallio suutis veenda neid oma m\xc3\xb5ttest loobuma, sest neil polnud tema hingega midagi peale hakata. Eba\xc3\xb5nnestumise h\xc3\xa4bist, kuna nad polnud suutnud t\xc3\xa4ita neile usaldatud rahvuslikku \xc3\xbclesannet, lasid m\xc3\xb5lemad noormehed end maha. _NEWLINE_Helsingi \xc3\xbcli\xc3\xb5pilaskonna aastap\xc3\xa4eva t\xc3\xa4histamine 1938. aastal kujunes demonstratsiooniks Soome presidendi ja valitsuse vastu. Presidendi juuresolekul peetud k\xc3\xb5nedes v\xc3\xb5rreldi teda venestusaegse kindralkuberneri Nikolai Bobrikoviga.'